Ahmad Hanafiah

KH Ahmad Hanafiah iyâ arèya orèng alèm ulama' bân asalla dâri Sukadana, Lampung. salanjhânga odi'na, KH. Ahmad Hanafiah ajuang lèbât organisasi bân partai politik. Panjhânnângannèpon noro' dâlem organisasi Syarekat Dagang Islam bân Partai Masyumi. Panjhânnângannèpon iyâ arèya sala sèttong sè amolaè Laskar Hizbullah. Panjhânnângannèpon sèdha è taon 1947 neng kennangan paperrangan.

Neng taon 2023, Panjhânnângannèpon èpadhâddhi Pahlawan Nasional Indonesia asareng Ida Dewa Agung Jambe, Bataha Santiago, M Tabrani, Ratu Kalinyamat bân Abdul Chalim.

Kaodi'ân

K.H Ahmad Hanafiah andi' nyama lanjhâng Ahmad Hanafiah (Al Fiah) bin KH. Muhammad Nur. Panjhânnângannèpon èlahèraghi neng taon 1905 kalabân latar bhlâkang kalowarga santrè. Ramana, Muhammad Nur, iyâ arèya alèm ulama' è Sukadana, Lampung. Panjhânnângannèpon adâlemmi èlmo aghâma ḍâri orèng seppona bân ngatammaghi Alquran è omor 5 taon. Panjhânnângannèpon tammat sakola Gouverment è Surakarta è taon 1916. Lastarè ghânika Panjhânnângannèpon nerrosaghi sakola neng Pondhuk Jamiatul Chair neng Jakarta (1916-1919) bân neng Kelantan, Malaysia è taon 1925-1930. Ahmad Hanafiah lajhu nerrosaghi kuliah è mekka, Arab Saudi (1930-1936). Salanjhânga è dissa dhâddhi Ketua Himpunan Pelajar Islam lampung.

Molaè taon 1920, Ahmad Hanafiah ngajhâr èlmo aghâma neng Sukadana. Panjhânnângannèpon lajhu dhâddhi kapoala Pondok Pesantren Al-Ikhlas è taon 1942-1945. Salaèn dhâddhi tokoh aghâma, Hanafiah jhughân dhâddhi kapoala Syarekat Dagang Islam è Kawedanan Sukadana.

È bakto Penjajahan Jepang, Hanafiah èyangka' dhâddhih angghuta Sa-ngi-kai Karesidenan Lampung. È ḍâlem masa 1945-1945, Panjhânnângannèpon dhâddhi Ketua Komite Nasional Indonesia Kawedanan Sukadana. Panjhânnângannèpon dhâddhi Katowa Partai Masyumi bân Pimpinan/panglima Laskar Hizbullah Kawedanan Sukadana. Salajhângngèpon, Panjhânnângannèpon dhâddhi wedana Kawedanan Sukadana. È taon 1946-1947 Panjhânnângannèpon èpèlè dhâddhi angghuta Dewan Perwakilan Rakyat Daerah (DPRD) Karesidenan Lampung. Sè dibudi, Panjhânnângannèpon dhâddhi  Wakil Kepala sakalos Kepala Bagian Islam è Kantor Karesidenan Lampung bâkto enneng è Tanjung Karang.

Karjâ

Ahmad Hanafiah nata duwâ' kètab sè ajudul Hujjah bân Tafsir Ad Dohri. Kètab-kètab kasebbhut ècètak bân èpajhârbaaghi dâ' rèd-morèddhâ tor rèng-orèng Lampung.

Kasèdhâ'ân

Ahmad Hanafiah sèdhâ dâlem paperrangan kaangghuy arebbhu' Kota Baturaja dâri tanang Belanda. Panjhânnângannèpon sèdha è malem 17 Agustus 1947 è Kemerung, Baturaja, Sumatera Selatan.

Sombher